**Ministru kabineta noteikumu projekta**

**„Grozījumi Ministru kabineta 2014. gada 25. novembra noteikumos**

**Nr. 727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi””**

**sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks | | | Ministru kabineta noteikumu projekta „Grozījumi Ministru kabineta 2014. gada 25. novembra noteikumos Nr. 727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” (turpmāk – darbības programma) īstenošanas noteikumi”” (turpmāk – Noteikumu projekts) izstrādes mērķis ir precizēt informāciju par kopējo attiecināmo finansējumu, ņemot vērā darbības programmas grozījumus saistībā ar papildu finanšu līdzekļu piešķiršanu no REACT-EU instrumenta.  Prognozēts, ka Noteikumu projekts stāsies spēkā 2021. gada jūnijā. |
| **I. Tiesību akta projekta izstrādes nepieciešamība** | | | |
| 1. | Pamatojums | | Noteikumu projekts izstrādāts pamatojoties uz:   * 1. Ministru kabineta 2021. gada 12. maija rīkojumu Nr. 310 “Grozījumi Darbības programmā pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā”, ar kuru precizēts kopējais finansējums darbības programmai 2014. – 2020. gada plānošanas periodam;   2. Ministru kabineta 2021. gada 8. jūnija rīkojumu Nr. 406 (prot. Nr. 46 32. §) “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība””, ar kuru noteikts, ka Eiropas Atbalsta fonda vistrūcīgākajām personām vadošā iestāde darbības programmā var uzņemties saistības par REACT–EU finansējumu 7 931 641 EUR un nacionālo līdzfinansējumu 1 399 702 EUR (kopā 9 331 343 EUR), t.sk. 2022. gadā plānoto REACT–EU finansējumu 1 808 262 EUR un nacionālo līdzfinansējumu 319 105 EUR (kopā 2 127 367 EUR);   3. Eiropas Parlamenta un Padomes 2021.gada 10.februāra regulas (ES) 2021/177, ar ko groza regulu (ES) Nr. 223/2014 attiecībā uz īpašu pasākumu ieviešanu ar Covid - 19 uzliesmojumu saistītās krīzes risināšanai, 1. panta 3) daļā paredzēto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 1. Ministru kabineta 2014. gada 25. novembra noteikumi Nr. 727 “Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā" īstenošanas noteikumi” ir ar darbības programmu saistītais normatīvais akts, kas nosaka tās īstenošanu Latvijā. Tie ir precizējami darbības programmas grozījumu gadījumā. 2. Noteikumu projektā:    1. ņemot vērā lēmumu par papildu finanšu resursu piešķiršanu darbības programmai no REACT-EU instrumenta, precizēts tās kopējais attiecināmais finansējums, norādot kopējo palielināto attiecināmo finansējumu un tā sadalījumu pa finansējuma avotiem (Noteikumu projekta 1. punkts);    2. ņemot vērā Finanšu ministrijas iebildumu, precizēta informācija par preču piegādātāju izlasi, nosakot, ka tā notiek, īstenojot atklātu, pārredzamu, nediskriminējošu un konkurenci nodrošinošu konkursa procedūru.   (Noteikumu projekta 2. punkts);   * 1. ņemot vērā šīs anotācijas I sadaļas 1.2. apakšpunktā minētajā regulā norādīto, precizēti tehniskās palīdzības finansējuma izmantošanas nosacījumi, paredzot to arī nākamā plānošanas perioda uzsākšanas sagatavošanai ar mērķi mazināt darbības programmas atbalsta sniegšanas pārrāvuma risku laikā starp diviem plānošanas periodiem (Noteikumu projekta 3. un 4. punkts);   2. atbilstoši noteiktiem pārtikas produktu ražošanas standartiem[[1]](#footnote-1) precizēts Noteikumu 1. pielikuma V un VI nodaļā norādītais vājpiena un pilnpiena ražošanas un kvalitātes kritērijs – “Maksimālais šķīdības indekss” (Noteikumu projekta 5. un 6. punkts);   3. pamatojoties uz iepirkumu organizēšanas labās prakses piemēriem, Noteikumu 1. pielikuma XVI un XXI1 nodaļā svītrots nosacījums par konkrētu produkta masu (daudzumu) vienā iepakojuma vienībā, kas, iespējams, var būt konkurenci ierobežojošs nosacījums (Noteikumu projekta 7. un 8. punkts). |
| 3. | Projekta izstrādē iesaistītās institūcijas un publiskas personas kapitālsabiedrības | | Finanšu ministrija. |
| 4. | Cita informācija | | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.1. tiešās mērķgrupas:  1.1.1. mājsaimniecības, kuras   * atzītas par trūcīgām; * atzītas par maznodrošinātām un atbilstošām darbības programmas atbalsta saņemšanai; * nonākušas krīzes situācijā;   1.1.2. pašvaldību sociālie dienesti, kuri izsniedz izziņu par trūcīgas mājsaimniecības statusu, maznodrošinātas mājsaimniecības statusu ar atbilstību darbības programmas atbalsta saņemšanai vai mājsaimniecību krīzes situācijā;  1.1.3. nevalstiskas un reliģiskas organizācijas pašvaldības vai pašvaldību iestādes, kuras ir partnerorganizācijas.  1.2. netiešā mērķgrupa – pārtikas vai pamata materiālās palīdzības preču piegādātāji, kuri izvēlēti atbilstoši publisko iepirkumu normatīvam regulējumam. | |
| 2. | Tiesiskā regulējuma ietekme uz tautsaimniecību un administratīvo slogu | 2.1. tiesiskais regulējums neparedz tiešu ietekmi uz tautsaimniecību, bet tas saistīts ar papildus ieguldījumiem nabadzības mazināšanas un sociālās iekļaušanas jomā;  2.2. tiesiskais regulējums neparedz:   * pasākumus, ierobežojumus vai aizliegumus Covid - 19 izplatības mazināšanai; * nosacījumus, kuri skar personu tiesības un likumiskās intereses vai kuri var ietekmēt valsts ekonomiku.   2.3. tiesiskais regulējums neparedz ietekmi uz administratīvo slogu.  2.4. noteikumu projekts neparedz jaunus pienākumus informācijas vākšanā, biežumā, apstrādē, uzglabāšanā, nepalielina to apjomu. Nav paredzētas papildus rīcības vai informācijas pieprasīšana, vai tās apstrāde. | |
| 3. | Administratīvo izmaksu monetārs novērtējums | Noteikumu projekts šo jomu neskar. | |
| 4. | Atbilstības izmaksu monetārs novērtējums | Projekts šo jomu neskar. | |
| 5. | Cita informācija | Nav. | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Ietekmes novērtējums uz valsts budžetu ir veikts MK 2021. gada 12. maija rīkojuma Nr. 310 *“Grozījumi Darbības programmā pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā”* sākotnējās ietekmes novērtējuma ziņojumā (anotācijā)[[2]](#footnote-2) un šeit netiek atkārtots. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |  |  |
| --- | --- | --- |
|  | **V. Tiesību akta projekta atbilstība Latvijas Republikas starptautiskajām saistībām** | |
| 1. | Saistības pret Eiropas Savienību | Nav |
| 2. | Citas starptautiskās saistības | Nav |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par konsultatīvās darba grupas iesaisti sniegta Ministru kabineta 2021. gada 12. maija rīkojuma Nr. 310 *“Grozījumi Darbības programmā pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā”* sākotnējās ietekmes novērtējuma ziņojumā (anotācijā)[[3]](#footnote-3) un šeit netiek atkārtota. |
| 2. | Sabiedrības līdzdalība projekta izstrādē | - |
| 3. | Sabiedrības līdzdalības rezultāti | - |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Labklājības ministrija  Sabiedrības integrācijas fonds |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz funkciju paplašināšanu vai sašaurināšanu, kā arī neietekmē pieejamos cilvēkresursus, neparedz veidot jaunas institūcijas vai reorganizēt esošās. |
| 3. | Cita informācija | Nav |

|  |  |
| --- | --- |
| Labklājības ministrs | G. Eglītis |

Stratane, 67021653

[Aurika.Stratane@lm.gov.lv](mailto:Aurika.Stratane@lm.gov.lv)

1. Codex Alimentarius, international food standards. Standards for milk powder and cream powder, CXS 207 1999. [↑](#footnote-ref-1)
2. http://tap.mk.gov.lv/lv/mk/tap/?pid=40501372 [↑](#footnote-ref-2)
3. Turpat. [↑](#footnote-ref-3)